**ވޯޓުލާ މަރުކަޒުތަކުގައި މަސައްކަތްކުރާ އޮފިޝަލުން ކުރަންޖެހޭ މަސައްކަތުގެ ޗެކްލިސްޓް**

|  |  |
| --- | --- |
| ވޯޓު ފޮށީގެ ނަންބަރު: | އަތޮޅާއި ރަށް: |

|  |  |
| --- | --- |
| ވޯޓުނެގުމަށް ތައްޔާރުވުމާއި ވޯޓުނަގަން ފެށުން | |
| 1. ވޯޓު ނެގުމަށްޓަކައި އިލެކްޝަން ކޮމިޓީއިން އަންގާފައިވާ ލިޔުމެއް ފިޔަވައި، ވޯޓާބެހޭ އެއްވެސް ލިޔުމެއް، ޕޯސްޓަރެއް، ސްޓިކަރއެއް ފަދަ އެއްޗެއް ވޯޓުލާ ސަރަހައްދުގެތެރޭގައި ނެތްކަން ކަށަވަރުކުރުން. ކެންޑިޑޭޓުންގެ ލިސްޓާއި އިންތިޚާބާބެހޭ އެހެނިހެން އިރުޝާދުތައް މަރުކަޒުގައި ހަރުކުރުން | □ |
| 1. ވޯޓުލާން ފެށުމަށް ހަމަޖެހިފައިވާ ގަޑީގެ 15 މިނިޓް ކުރިން (8:45 ގެ ކުރިން) ވޯޓުކަރުދާސް ގުނުން (އޮބްޒަރވަރުން ތިބިނަމަ އެމީހުންގެ ހާޒިރުގައި ނުވަތަ އެންމެ ފުރަތަމަ ވޯޓު ލާން އަންނަ 2 މީހުންގެ ހާޒިރުގައި) | □ |
| 1. ވޯޓުލާން އެންމެ ފުރަތަމަ އަންނަ ދެމީހުންގެ ނަމާއި، އެޑްރެހާއި، އަދި ކާކުކަން އަންގައިދޭ އައިޑީ ކާޑުގެ ނަންބަރު ކަންހިނގާދިޔަ ގޮތުގެ ރިޕޯޓުގައި ހިމެނުން | □ |
| 1. ވޯޓުލުމަށް އެތަނަށް އެންމެފުރަތަމަ އަންނަ މީހުން (މަދުވެގެން 2 މީހުން) ގެ ހާޒިރުގައި ވޯޓުފޮށި ހުޅުވައި، ފޮށީގެ އެތެރޭގައި އެއްޗެއްނެތްކަން ޔަޤީންކޮށްދިނުން (މިކަން ކުރާނީ ވޯޓުލާ މަރުކަޒުގެ ވެރިޔާ) | □ |
| 1. ވޯޓު ފޮށީގެ މަތިގަނޑުޖަހައި ހަތަރުފަރާތުން ޕުލްޓައިޓް ސީލް އަޅުވައި ވޯޓުފޮށި ބަންދުކުރުން | □ |
| ވޯޓު ނެގުން ނިންމާ ވޯޓުފޮށި ބަންދުކުރުން | |
| 1. ހަވީރު 4:00 ޖެހުމުންވޯޓުލާން އައިސްތިބި މީހުންގެ ކިޔުއަށް އޮފިޝަލަކު ވަދެ ކިޔު ބަންދުކުރުން | □ |
| 1. ކިޔުގައިތިބި މީހުން ވޯޓުލާ ނިމުމުން ވޯޓުކަރުދާސް ވައްޓާލުމަށް ވޯޓުފޮށީގެ މަތިގަނޑުން ކަނޑާފައިވާތަން ބަންދުކޮށް ޕުލްޓައިޓް ސީލް އެޅުވުން އަދި **"ވޯޓުނެގުން ބަންދުވީ"** އެ ބޯޑު ވޯޓުލާން އަންނަ މީހުންނަށް ފެންނާނޭހެން ބެހެއްޓުން | □ |
| 1. ވޯޓު ގުނުމާ ދެމެދު ލިބޭ 30 މިނިޓުގެ ވަގުތުގެ ތެރޭގައި ބާކީ ވޯޓު ކަރުދާހާއި ކައުންޓަރފޮއިލް ގުނައި ޢަދަދުތައް ދިމާވޭތޯބެލުން | □ |
| 1. ބާކީ ވޯޓު ކަރުދާހާއި ކައުންޓަރ ފޮއިލް ސެކިއުރިޓީ އުރައިގައި ބަންދުކޮށް ވޯޓުލާމަރުކަޒުގެ ވެރިޔާގެ ހަވާލުގައި ރައްކާތެރިކަމާއެކު ބެލެހެއްޓުން | □ |
| 1. ކަންހިނގާދިޔަ ގޮތުގެ ރިޕޯޓު ފުރިހަމަކޮށް ވޯޓުލާ މަރުކަޒުގެ ވެރިޔާއާއި އިތުރު ދެމީހަކު ސޮއިކުރުން | □ |
| 1. ވޯޓު ގުނަން ފެށުމަށްޓަކައި ވޯޓުގުނާތަން ބަލަން އޮބްޒަވަރުން، މޮނިޓަރުން، ނުވަތަ އެން.ޖީ.އޯ ތަކުގެ ބޭފުޅުންނަށް ފަސޭހައިން ފެންނާނޭހެން ތައްޔާރުކުރުން. | □ |
| ވޯޓުގުނުން | |
| 1. ވޯޓުފޮށި ބަންދުކުރާތާ 30 މިނެޓުގެ ތެރޭގައި (ހަވީރު 4:00ގެ ކުރިން ބަންދު ކުރެވުނުނަމަ، 4:00 ގެ ފަހުން) ކެންޑިޑޭޓުން ނުވަތަ ކެންޑިޑޭޓުންގެ މަންދޫބުން، ނެތްނަމައެ މަރުކަޒަށް ވޯޓުދިނުމުގެ ޙައްޤު ލިބިފައިވާ މީހުންގެ ތެރެއިން މަދުވެގެން 3 މީހުންގެ ހާޒިރުގައި ވޯޓު ގުނަން ފެށުން | □ |
| 1. ވޯޓު ކަރުދާސްތައް، ފަރުވާތެރިކަމާއެކު، މޭޒު މައްޗަށް އޮއްސާލައި ކެންޑިޑޭޓުންނަށް ލިބިފައިވާ ވޯޓާއި ބަޠިލްވޯޓު ވަކިކުރުން | □ |
| 1. ވޯޓުތައް، ވޯޓު ގުނާތަންބެލުމަށް ހާޒިރުވެތިބި މީހުންނަށް ފެންނާނޭހެން، ކަށަވަރު ކުރުމަށްފަހު، ތިން ބައި ވަކިން، 50 ހުން ބަންޑެލިކުރުން | □ |
| 1. ވަގުތީ ނަތީޖާ ޝީޓްތައް ތައްޔާރުކޮށް އިޢުލާންކުރުން | □ |
| 1. ވޯޓުގުނައި ނިމުމުން ވަގުތީ ނަތީޖާ އިޢުލާންކޮށް އެ ނަތީޖާ ފަސޭހައިން ފެންނާނޭހެން ބެހެއްޓުން | □ |
| 1. ވަގުތީ ނަތީޖާ ވޯޓާބެހޭ މައި މަރުކަޒަށް ފޮނުވުން | □ |
| 1. ސެކިއުރިޓީ އުރަ ބަންދުކުރުން | □ |